
Să fii sincer cu oamenii! 


Tonice pentru suflet: 


https://findependent.academia.edu/emystea/Tonice-pt-suflet 


https://archive.org/details/Q steaemy ?query=Tonice+pentru+suflet 


https://www.slideshare.net/steaemy 1/search_my_uploads?type=&new=&q=Tonice+pentru+ 


suflet 


2 5 e 


Dacă vrei ca Domnul să-ţi creadă „din inimă” rugăciunea, străduieşte-te din tot su- 
fletul ca tot ceea ce vorbeşti şi faci faţă de oameni să fie făcut cu sinceritate, nu fii 
niciodată nesincer cu ei. Când vei fi faţă de oameni încrezător şi cu inima deschisă, 
Domnul te va face să fii sincer şi cu inima deschisă şi în rugăciune către Dumne- 
zeu. Celui ce nu arată oamenilor o inimă deschisă nici Domnul nu-i acceptă deschis 
rugăciunea, făcându-l pe acela să simtă că, întrucât este nesincer faţă de oameni, nu 
poate fi cu desăvârşire sincer nici față de Dumnezeu, fără să nu-l mustre conştiinţa. 


Omule vătămat de patimi, ce-ţi mai trebuie? Zici ca să ai zile, să trăieşti. Pentru ce 
te zbaţi? Pentru ca să trăieşti. Dar oare viaţa pe care o trăieşti este ea cea adevărată? 
Inteligența şi experienţa te-ar putea îndemna să spui că nu. Spune-mi din ce se alcă- 
tuieşte viaţa. Eu ştiu - îmi spune experienţa şi raţiunea - că din credinţă, nădejde şi 
dragoste. Viaţa sufletului este Dumnezeu, credinţa vie în EI, dragostea faţă de EI, 
dragostea faţă de aproapele, acestea dau inimii şi linişte, şi largheţe, fără ele sunt un 
osândit al păcatului, un rob nevolnic al patimilor. Viaţa mi se scurge în tristeţe şi 
strâmtorare. 


Îmi găsesc pace în Hristos şi cu Hristos; cum să nu cred că după moarte mă aşteap- 
tă pacea veşnică în Hristos, liniştea de după lupta cu vrăjmaşii de pe pământ? Şi ai- 
ci îmi este greu fără Hristos, mă chinui. Cum să nu cred că şi dincolo îmi va fi mai 
greu şi mai chinuitor fără EI, dacă mă va îndepărta pentru totdeauna de la faţa Sa? 

Starea sufletelor noastre aici preînchipuie viitorul. Acesta va fi o prelungire a stării 
noastre lăuntrice de acum, dar într-o formă schimbată, pe o altă treaptă. Pentru cei 
drepți schimbarea va însemna plenitudinea slavei veşnice, pentru păcătoşi, pleni- 
tudinea chinurilor veşnice. 


Să nu uiţi niciodată că umbli în faţa dulcelui lisus. Spune-ţi mai des: vreau să tră- 
iesc în aşa fel încât de viaţa mea să se bucure Cel ce este iubirea mea, Cel ce S-a 
răstignit pentru mine pe cruce. lată de ce, umblând pe calea vieţii, îmi voi lua, 
înainte de toate, drept tovarăşă de drum iubirea cea sfântă, cea care mă face să-i cu- 
prind în inimă pe toţi oamenii, cea care doreşte mântuirea tuturor, cea care se bucu- 
ră cu cei ce se bucură şi plânge cu cei ce plâng. Aceasta mai cu seamă va mângâia 
pe Mângâietorul meu, Hristos. 


(Extras din Sfântul loan de Kronstadt, Viaţa mea în Hristos) 

